钦定古今图书集成/明伦汇编/氏族典/第083卷 > 《廖用贤尚友录》 > 胡质
## 钦定古今图书集成/明伦汇编/氏族典/第083卷 > 《廖用贤尚友录》 > 胡质

按《魏志胡质传》：“质字文德，楚国寿春人也。少与蒋济、
朱绩俱知名于江淮间。太祖召为顿丘令。黄初中，徙
吏部郎，为常山太守，迁任东莞。在郡九年，吏民便安，
将士用命。迁荆州刺史，加振威将军，赐爵关内侯，假
节都督青徐诸军事。广农积糓，有兼年之储。置东征
台，且佃且守。嘉平二年薨，子威嗣。”